


Na temelju članka 15. Zakona o javnoj nabavi (NN br. 120/16, 114/22 i 48/26.) i članka 67. Statuta Osnovne škole Stjepana Radića Čaglin, Školski odbor Osnovne škole Stjepana Radića Čaglin na sjednici održanoj 24. 7. 2026. godine donio je 

NACRT

PRAVILNIK 
O PROVEDBI POSTUPAKA JEDNOSTAVNE NABAVE 


 
I. OPĆE ODREDBE

Predmet Pravilnika
Članak 1.
(1) Ovim Pravilnikom uređuju se pravila, uvjeti i postupci jednostavne nabave robe, radova i usluga koje provodi Osnovna škola Stjepana Radića Čaglin (u daljnjem tekstu: Škola), a na koje se ne primjenjuju odredbe Zakona o javnoj nabavi.
(2) Jednostavna nabava u smislu ovog Pravilnika je nabava robe, radova i usluga procijenjene vrijednosti manje od 50.000 eura bez PDV-a te nabava radova procijenjene vrijednosti  manje od 100.000 eura bez PDV-a (u daljnjem tekstu: jednostavna nabava). 
(3) Svrha ovog Pravilnika je osigurati učinkovito, transparentno i ekonomično trošenje sredstava, poticanje tržišnog natjecanja među gospodarskim subjektima te dosljednu primjenu načela javne nabave i sprječavanja sukoba interesa.
(4) Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Značenje pojmova i primjena propisa
Članak 2.
(1) Pojmovi koji se koriste u ovom Pravilniku imaju značenje utvrđeno Zakonom o javnoj nabavi i podzakonskim propisima iz područja javne nabave.
(2) Na pitanja koja nisu uređena ovim Pravilnikom na odgovarajući se način primjenjuju odredbe Zakona o javnoj nabavi, podzakonskih propisa iz područja javne nabave, propisa kojima se uređuje proračunsko poslovanje te internih akata Škole.

Plan nabave
Članak 3.
(1) Jednostavna nabava roba, radova i usluga za potrebe Škole provodi se na temelju plana nabave za kalendarsku godinu prema stvarnim potrebama Škole, vodeći računa o istovrsnosti predmeta nabave, očekivanoj godišnjoj potrošnji i dostupnim financijskim sredstvima.
(2) Plan nabave za kalendarsku godinu i sve njegove izmjene i dopune donosi ravnatelj sukladno prethodno pribavljenim prijedlozima nositelja planiranja i tijela Škole.
(3) Plan nabave i sve njegove izmjene i dopune unose se i objavljuju u Elektroničkom oglasniku javne nabave Republike Hrvatske (u daljnjem tekstu: EOJN), sukladno važećim propisima.
(4) Predmeti nabave ne smiju se dijeliti na grupe s namjerom izbjegavanja primjene Zakona o javnoj nabavi, ovoga Pravilnika ili obveze provedbe postupka putem EOJN.
(5) Postupci jednostavne nabave moraju biti usklađeni s Planom nabave Naručitelja, izuzev predmeta nabave procijenjene vrijednosti manje od 5.000,00 EUR, bez PDV-a.
  
II. NAČELA JAVNE NABAVE I SPRJEČAVANJE SUKOBA INTRESE

Načela javne nabave
Članak 4.
(1) U provedbi postupaka jednostavne nabave sukladno ovom Pravilniku, Škola je obvezna poštovati temeljna načela utvrđena Zakonom o javnoj nabavi: načelo slobode kretanja robe, načelo slobode poslovnog nastana i načelo slobode pružanja usluga, kao i načela koja proizlaze iz navedenih načela (načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti).

Sukob interesa
Članak 5.
(1) Na sprječavanje sukoba interesa na odgovarajući način primjenjuju se odredbe Zakona o javnoj nabavi.
(2) Sukob interesa obuhvaća situacije kada predstavnici Škole (ravnatelj i članovi Školskog odbora i s njima povezane osobe) i članovi povjerenstva za provedbu postupka jednostavne nabave koji sudjeluju u postupku ili mogu utjecati na ishod, imaju izravan ili neizravan financijski, gospodarski ili drugi osobni interes koji bi mogao kompromitirati njihovu nepristranost.
(3) Predstavnici Škole dužni su potpisati izjavu o nepostojanju sukoba interesa na početku svog mandata ili ako nastupe okolnosti koje predstavljaju ili bi mogle predstavljati sukob interesa.
(4) Članovi povjerenstva za provedbu postupka jednostavne nabave dužni su potpisati izjavu o nepostojanju sukoba interesa kod svakog postupka jednostavne nabave procijenjene vrijednosti veće od 15.000,00 eura bez PDV-a.

III. POKRETANJE POSTUPKA I PROCIJENJENA VRJEDNOST NABAVE

Procijenjena vrijednost i analiza tržišta
Članak 6.
(1) Procijenjena vrijednost nabave određuje se prije pokretanja postupka jednostavne nabave, bez PDV-a, na temelju ukupnog iznosa koji će Škola platiti za predmet nabave, uključujući sve opcije, produljenja i moguće dodatke ako ih je moguće predvidjeti.
(2) Prije pokretanja postupka jednostavne nabave, kada je to razmjerno predmetu i vrijednosti nabave, provodi se i dokumentira analiza tržišta, osobito kod nabava veće vrijednosti ili složenijih predmeta nabave radi pravilnog određivanja predmeta nabave, procijenjene vrijednosti, tehničkih specifikacija, uvjeta sposobnosti i kriterija za odabir ponude.
(3) Analiza tržišta može se provesti pregledom tržišnih cijena, javno dostupnih kataloga i cjenika, prethodnih ugovora, savjetovanja sa stručnim osobama, prikupljanjem informativnih ponuda ili na drugi način.


Pokretanje postupka jednostavne nabave
Članak 7.
(1) Za postupke jednostavne nabave procijenjene vrijednosti veće od 15.000,00 eura bez PDV-a ravnatelj donosi Odluku o početku postupka jednostavne nabave i imenovanju ovlaštenih osoba (Povjerenstva) za provedbu postupka jednostavne nabave.	

IV. POSTUPCI JEDNOSTAVNE NABAVE

Vrste postupaka
Članak 8.
(1) Postupci jednostavne nabave i njihova provedba razliku se s obzirom na procijenjenu vrijednost nabave bez PDV-a kako slijedi:
· postupak jednostavne nabave procijenjene vrijednosti manje od 5.000,00 eura
· postupak jednostavne nabave procijenjene vrijednosti veće od 5.000,00 eura, a manje od 15.000,00 eura
· postupak jednostavne nabave procijenjene vrijednosti veće od 15.000,00 eura, a manje od 25.000,00 eura za robu i usluge odnosno jednake ili manje od 45.000,00 eura za radove
· postupak jednostavne nabave procijenjen vrijednosti veće od 25.000,00 eura, a manje od 50.000,00 eura za robu i usluge, odnosno veće od 45.000,00 eura, a manje od 100.000,00 eura za radove.                   

Postupak jednostavne nabave procijenjene vrijednosti manje od 5.000,00 eura
Članak 9.
(1) Postupak jednostavne nabave procijenjene vrijednosti manje od 5.000,00 eura bez PDV-a, Škola provodi izdavanjem narudžbenice ili potpisivanjem ugovora s jednim gospodarskim subjektom po vlastitom izboru.

Postupak jednostavne nabave procijenjene vrijednosti veće od 5.000,00 eura, a manje od 15.000,00 eura
Članak 10.
(1) Postupak jednostavne nabave procijenjene vrijednosti veće od 5.000,00 eura, a manje od 15.000,00 eura  provodi ravnatelj Škole ili druga osoba koju ravnatelj zaduži.
Postupak iz stavka 1. ovog članka započinje Odlukom o početku jednostavne nabave  slanjem Poziva na dostavu ponude od najmanje tri (3) gospodarska subjekta po vlastitom izboru. 
O prihvaćanju ponude odlučuje ravnatelj.
(2) Postupak iz stavka 1. ovog članka provodi se izdavanjem narudžbenice odnosno sklapanjem ugovora s jednim gospodarskim subjektom.
(3) Postupak jednostavne nabave i komunikacija s gospodarskim subjektima iz ovog članka provodi se putem elektroničke pošte, a može se provesti i putem modula jednostavne nabave u EOJN.

Postupak  jednostavne nabave procijenjene vrijednosti veće od 15.000,00 eura, a manje od 25.000,00 eura za robe i usluge odnosno od 45.000,00 eura za radove
Članak 11.
(1) Postupak jednostavne nabave procijenjene vrijednosti veće od 15.000,00 eura, a manje od 25.000,00 eura za robe i usluge odnosno manje od 45.000,00 eura za radove, Škola je obvezna provodi putem modula jednostavne nabave u EOJN, slanjem poziva na dostavu ponude najmanje trima (3) gospodarskim subjektima po vlastitom izboru.
(2) Postupak iz stavka 1. ovog članka provodi se putem modula jednostavne nabave u EOJN.
(3) Škola može, osim pozivanja minimalno tri (3) gospodarska subjekta, Poziv na dostavu ponude javno objaviti u modulu EOJN. U tom slučaju sve pristigle ponude se uzimaju u obzir pod istim uvjetima.
(4) Za donošenje odluke o odabiru dovoljno je da je zaprimljena jedna valjana ponuda, ako je postupak pravilno proveden i ako ponuda ispunjava uvjete iz poziva i dokumentacije.

Postupak jednostavne nabave procijenjene vrijednosti veće od 25.000,00 eura, a manje od 50.000,00 eura za robu i usluge odnosno veće od 45.000,00 eura, a manje od 100.000,00 eura za radove
Članak 12.
(1) Postupak jednostavne nabave procijenjene vrijednosti veće od 25.000,00 eura, a manje od 50.000,00 eura za robu i usluge, odnosno veće od 45.000,00 eura, a manje od 100.000,00 eura za radove, Škola je obvezna  provesti putem javne objave u modulu jednostavne nabave EOJN.
(2) Osim obvezne javne objave, Škola može, dodatno, dostaviti poziv na dostavu ponuda jednom ili više gospodarskih subjekata po vlastitom izboru.
(3) Za donošenje odluke o odabiru dovoljno je da je zaprimljena jedna valjana ponuda, ako je postupak pravilno proveden i ako ponuda ispunjava uvjete iz poziva i dokumentacije.

Iznimke od javne objave poziva u EOJN
Članak 13.
(1) Iznimno, za nabave procijenjene vrijednosti veće od 15.000,00 eura bez PDV-a, Škola nije obvezna provesti postupak jednostavne nabave putem javne objave u modulu jednostavne nabave u EOJN, odnosno dostavom poziva na dostavu ponude na adrese minimalno tri gospodarska subjekta putem modula jednostavne nabave u EOJN, već ga provodi slanjem poziva na dostavu ponude u modulu jednostavne nabave u EOJN na adresu jednog (1) gospodarskog subjekta u sljedećim slučajevima:
· ako u prethodnom postupku jednostavne nabave nije podnesena nijedna ponuda ili nijedna valjana ponuda, pod uvjetom da početni ugovorni uvjeti nisu bitno izmijenjeni
· ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, osobito iz tehničkih razloga, zaštite isključivih prava, uključujući prava intelektualnog vlasništva ili stvaranja umjetničkog djela ili izvedbe
· ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.
(2) Razlozi za primjenu iznimke iz stavka 1. ovoga članka moraju se navesti i obrazložiti u objavi u modulu jednostavne nabave EOJN.






V. DOKUMENTACIJA O NABAVI I POZIV NA DOSTAVU PONUDE U POSTUPCIMA JEDNOSTAVNE NABAVE PROCIJENJENE VRIJENDOSTI VEĆE OD 15.000,00 EURA

Dokumentacija o nabavi
Članak 14.
(1) Dokumentaciju o nabavi čine Odluka o početku postupka jednostavne nabave, Poziv na dostavu ponude i sve ostale informacije i dokumentacija koja se dostavlja gospodarskim subjektima ili se javno objavljuje u postupku jednostavne nabave.
(2) Dokumentacija o nabavi mora biti jasna, precizna, razumljiva i nedvojbena te izrađena na način da omogućuje podnošenje usporednih ponuda.
(3) Dokumentacija o nabavi mora se izraditi na hrvatskom jeziku i latiničnom pismu.
(4) Odluka o početku postupka jednostavne nabave sastoji se od: 
- naziva i sjedište naručitelja, OIB-a, broja telefona, e-mail naručitelja, 
- predmet nabave, 
- CPV i evidencijska oznaka jednostavne nabave, 
- procijenjena/planirana vrijednost nabave, 
- predmet nabave,
- izvor planiranih sredstava, 
- članovi stručnog povjerenstva za jednostavnu nabavu tri (3) osobe koje za to ovlasti čelnik naručitelja, 
- obveze članova stručnog povjerenstva za jednostavnu nabavu, 
- podaci o gospodarskim subjektima kojima se dostavlja poziv na dostavu ponuda, 
- način dostave ponude, 
- odgovorna osoba javnog naručitelja vezano za izvršenje ugovora
(5) Poziv na dostavu ponude odnosno dokumentacija o nabavi, ovisno o predmetu i vrijednosti nabave, u pravilu sadrži:
· naziv i sjedište škole
· predmet nabave i opis predmet nabave
· evidencijski broj nabave
· procijenjenu vrijednost nabave
· troškovnik, tehničke specifikacije ili drugi opis
· rok, način i mjesto isporuke robe, izvršenja usluge ili izvođenja radova
· rok za dostavu ponuda
· način dostave ponuda, uključujući dostavu putem EOJN
· sadržaj ponude i isprave koje je potrebno dostaviti
· jamstva, ako se traže
· kriterij za odabir ponude
· rok valjanosti ponude
· rok, način i uvjete plaćanja,
· podatke o mogućnosti izjavljivanja prigovora
· druge podatke.
(6) Zapisnik o pregledu i ocjeni ponuda osobito sadrži:
- podatke o naručitelju i predmetu nabave;
- evidencijski broj nabave, CPV, procijenjenu vrijednost nabave i primijenjeni način provedbe postupka;
- podatke o objavi odnosno slanju poziva na dostavu ponuda;
- podatke o isteku roka za dostavu ponuda i otvaranju ponuda, ako je primjenjivo;
- popis zaprimljenih ponuda;
- podatke o ponuditeljima i ponuđenim cijenama odnosno troškovima, s naznakom cijene bez PDV-a i cijene s PDV-om ako je primjenjivo;
- pregled ispunjavanja zahtjeva iz poziva odnosno dokumentacije o nabavi;
- pregled ispunjavanja kriterija za kvalitativni odabir gospodarskog subjekta, ako su određeni;
- podatke o zatraženim i dostavljenim pojašnjenjima, upotpunjavanjima, dokazima, obrazloženjima ili prihvatu ispravka računske pogreške, ako ih je bilo;
- razloge odbijanja ponude kao neprihvatljive, ako je primjenjivo;
- prikaz ocjene ponuda prema kriteriju za odabir ponude;
- obrazloženje odabira najpovoljnije ponude ili poništenja postupka;
	druge podatke važne za pregled i ocjenu ponuda i donošenje odluke
(7) Odluka o odabiru najpovoljnije ponude mora sadržavati najmanje:
· podatke o Naručitelju, 
· podatke o predmetu nabave, 
· naziv odabranog ponuditelja, 
· cijenu odabrane ponude, 
· kriterij prema kojem je ponuda odabrana, 
· obrazloženje razloga odabira, 
· podatak o roku za podnošenje prigovora, kada je primjenjivo. 
(8)  Odluka o poništenju sadržava:
· podatke o Školi
· predmet nabave
· razlog poništenja postupka
· uputu o pravu na prigovor kada je to primjenjivo. 
· 
Kriteriji za kvalitetan odabir gospodarskog subjekta
Članak 16.
(1) Kriteriji za kvalitetan odabir gospodarskog subjekta uključuju osnove za isključenje, uvjete sposobnosti i norme osiguranja kvalitete i norme upravljanja okolišem.
(2) U pozivu na dostavu ponude mogu se zatražiti dokazi o sposobnosti gospodarskog subjekta kao kriteriji za kvalitetan odabir i to:
· dokaz pravne i poslovne sposobnosti
· dokaz financijske sposobnosti
· dokaz tehničke i stručne sposobnosti.
(3) Za kvalitetan odabir gospodarskog subjekta, Škola može koristiti ESPD koji u sustavu EOJN ima identične kriterije propisane Zakonom o javnoj nabavi.
(4) Naručitelj može od gospodarskih subjekata zahtijevati dostavu jamstva za ozbiljnost ponude, u iznosu ne većem od 3% procijenjene vrijednosti nabave, kao i druga jamstva definirana člankom 214. Zakona o javnoj nabavi. Naručitelj je obvezan vratiti ponuditeljima dostavljeno jamstvo nakon završetka postupka jednostavne nabave ili istekom ugovora, ovisno o kojem se jamstvu radi, a presliku jamstva pohraniti.
(5) Naručitelj u postupcima jednostavne nabave može odrediti predmete nabave kao i dati prednost proizvodima i uslugama koji imaju veću vrijednost u pogledu zelene nabave te energetski učinkovite nabave.
(6) U postupcima u kojima je to primjenjivo, Naručitelj je u Pozivu za dostavu ponuda obvezan odrediti uvjete pristupa podacima i informacije o mjerama sukladno propisima o kibernetičkoj sigurnosti.
 
Rokovi za dostavu ponude
Članak 17.

(1) Minimalni rok za dostavu ponuda za nabavu robe, usluga i radova procijenjene vrijednosti jednake ili veće od 5.000,00 EUR a manje ili jednake 15.000,00 EUR bez PDV-a, iznosi tri (3) radna dana od dana slanja Poziva na dostavu ponuda.

(2) Rok za dostavu ponuda za nabavu robe, usluga i radova procijenjene veće od 15.000,00 EUR, bez PDV-a, iznosi minimalno pet (5) dana od dana slanja Poziva na dostavu ponuda.

(3) Rok za dostavu ponude može se produljiti ako je to potrebno radi izmjene dokumentacije, davanja dodatnih pojašnjenja ili osiguranja jednakog tretmana gospodarskih subjekata.

(4) Rokovi za dostavu ponuda određuju se na način da se utvrdi točan datum i vrijeme do kojeg se ponude mogu pravodobno dostaviti. Ponuda ili dijelovi ponude dostavljeni nakon isteka roka za dostavu ponuda ne uzimaju se u obzir.

Izmjene i pojašnjenja poziva
Članak 18.
(1) Škola može izmijeniti ili dopuniti dokumentaciju o nabavi do isteka roka za dostavu ponuda.
(2) Ako su izmjene bitne za pripremu ponude, rok za dostavu ponude će se primjereno produljiti.
(3) Škola ne smije od gospodarskih subjekta zahtijevati naknadu nikakvih troškova izrade i stavljanje na raspolaganje dokumentacije.
(4) Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.
(5) Škola je obvezna odgovor, dodatne informacije i objašnjenja, bez odgode, staviti na raspolaganje u modulu jednostavne nabave.

VI. POVJERENSTVO I TIJEK POSTUPKA JEDNOSTAVNE NABAVE PROCIJENJENE VRIJENDOSTI VEĆE OD 15.000,00 EURA

Povjerenstvo odnosno osobe zadužene za provedbu postupka
Članak 19.
(1) Za provedbu postupka jednostavne nabave procijenjene vrijednosti manje od 15.000,00 eura bez PDV-a, postupak jednostavne nabave provodi ravnatelj ili osoba koju ravnatelj za to zaduži.
(2) Za provedbu postupka jednostavne nabave procijenjene vrijednosti veće od 15.000,00 eura bez PDV-a ravnatelj imenuje Povjerenstvo odnosno osobe zadužene za provedbu postupka, koje mora imati najmanje tri člana.
(3) Članovi Povjerenstva ne moraju biti zaposlenici Škole.
(4) Povjerenstvo odnosno osobe zadužene za provedbu postupka obavljaju sljedeće poslove:
· priprema dokumentaciju i poziv na jednostavnu nabavu
· upućuje poziv za dostavu ponuda putem modula jednostavne nabave EOJN odnosno javnu objavu putem modula jednostavne nabave EOJN
· komunicira s gospodarskim subjektima
· otvara ponude, pregledava i ocjenjuje ponude
· kreira zapisnika o otvaranju ponuda i zapisnika o pregledu i ocjeni ponuda
· rangira ponude prema kriteriju za odabir
· predlaže donošenje odluke o odabiru ili poništenju postupka
· izrađuje ostalu dokumentaciju.  

Otvaranje, pregled i ocjena ponuda
Članak 20.
(1) [bookmark: _Hlk235701776]Ponude se dostavljaju putem sustava EOJN, a dijelovi ponude dostavljaju se elektroničkom poštom e-mailom ili osobno ili poštom, a moraju biti dostavljeni do krajnjeg roka za dostavu ponuda.
(2) Svaka pravodobno dostavljena ponuda ili dio ponude upisuje se u upisnik ponuda.
(3) Ponuda koja nije dostavljena putem sustava EOJN ne može biti odabrana te se kao i
dijelovi ponude koji su dostavljeni nakon isteka roka za dostavu ponuda, neotvoreni vraćaju pošiljatelju i ne upisuje u upisnik.
(4) Otvaranje ponuda u postupcima jednostavne nabave nije javno.
(5) Ponude otvaraju najmanje tri člana povjerenstva odnosno ovlaštene osobe.
(6) Otvaranje ponuda automatski vrši sustav EOJN, a dijelovi ponude dostavljene elektroničkom poštom e-mailom ili osobno ili poštom ponude otvara povjerenstvo i unosi u zapisnik o otvaranju ponuda generiran u sustavu EOJN.
(7) Nakon otvaranja ponuda, povjerenstvo provodi postupak pregleda i ocjene ponuda u sustavu EOJN koji obuhvaća:
· provjeru pravodobnosti, potpunosti i valjanosti ponude (sukladnosti ponude s uvjetima iz poziva ili dokumentacije postupka) i dijelova ponude
· provjeru osnova za isključenje gospodarskog subjekta (ako se primjenjuje)
· računsku provjeru ponude
· ocjenu valjanosti ponude
· rangiranje ponuda prema definiranim kriterijima.
(8) Povjerenstvo može od ponuditelja zatražiti pojašnjenje ili upotpunjavanje ponude ako se time ne mijenja ponuda na način koji bi bio protivan načelima jednakog tretmana i transparentnosti.
(9) Ako se u ponudi utvrdi računska pogreška, od ponuditelja se može zatražiti ispravak pogreške. Ponuditelj je dužan poslati ispravak u roku od dva dana, od dana slanja zahtjeva za ispravak.
(10) Ako se ponuda čini neuobičajeno niska u odnosu na predmet nabave, procijenjenu vrijednost ili druge zaprimljene ponude, Škola može od ponuditelja zatražiti pisano obrazloženje elemenata ponude.
(11) Tijekom pregleda i ocjene ponuda, povjerenstvo komunicira s gospodarskim subjektima  putem sustava EOJN.
(12) O pregledu i ocjeni ponuda u sustavu EOJN generira se zapisnik kojeg potpisuju članovi povjerenstva odnosno osobe zadužene za provedbu postupka.
(13) Ako je u postupku zaprimljena samo jedna ponuda, ta se ponuda pregledava i ocjenjuje na isti način kao i u slučaju više zaprimljenih ponuda. 

Kriterij za odabir ponude
Članak 21.
(1) Kriterij za odabir ponude može biti najniža cijena ili ekonomski najpovoljnija ponuda.
(2) Ako je kriterij najniža cijena ponude, rangiranje je automatsko u sustavu EOJN.
(3) Ako je kriterij odabira ekonomski najpovoljnija ponuda, osim kriterija cijene mogu se koristiti i drugi kriteriji povezani s predmetom nabave, kao što su kvaliteta, tehničke prednosti, estetske i funkcionalne osobine, ekološke osobine, operativni troškovi, ekonomičnost, datum isporuke i rok isporuke ili izvršenja, jamstveni rok, servis, iskustvo stručnjaka i dr. 
(4) Kriterije za odabir ekonomski najpovoljnije ponude iz stavka 3. ovog članka donosi povjerenstvo u pozivu na dostavu ponude odnosno dokumentaciji o nabavi, a mogu se koristiti i parametri i ugrađene formule određeni u sustavu EOJN.
(5) Povjerenstvo mora obrazložiti predloženu ponudu prema kriterijima iz stavka 3. ovog članka u zapisniku o pregledu i ocjeni ponuda.

Jamstva
Članak 22.
(1) Ovisno o složenosti predmeta nabave, vrijednosti nabave i rizicima izvršenja ugovora, od ponuditelja se može zahtijevati dostava jamstva za ozbiljnost ponude, jamstva za uredno ispunjenje ugovora, jamstva za otklanjanje nedostataka ili drugo primjereno jamstvo.
(2) Zahtjev za jamstvo mora biti razmjeran predmetu i vrijednosti nabave te naveden u pozivu na dostavu ponude.


VII. ODLUKA O ODABIRU, PONIŠTENJE I PRIGOVOR

Odluka o odabiru ili poništenju
Članak 23.
(1) Odluku o odabiru najpovoljnije ponude ili odluku o poništenju postupka donosi ravnatelj na temelju prijedloga povjerenstva odnosno zadužene osoba.
(2) Postupak jednostavne nabave može se poništiti:
· ako nije zaprimljena niti jedna ponuda
· ako niti jedna zaprimljena ponuda nije potpuna 
· ako niti jedna zaprimljena ponuda nije valjana ili prihvatljiva
· ako cijena najpovoljnije ponude prelaza osigurana sredstva ili procijenjenu vrijednost nabave
· ako je prestala potreba za predmetom nabave
· ako su poznate okolnosti zbog koji postupak ne bi bio pokrenut da su bile poznate prije pokretanja postupka
· ako je utvrđena bitna nepravilnost u dokumentaciji ili provedbi postupka
· ako je poništenje potrebno radi zaštite zakonitosti javnog interesa ili ekonomičnosti trošenja sredstava.
(3) Odluka o odabiru zajedno sa zapisnikom o pregledu i ocjeni ponuda ili odluka o poništenju javno se objavljuju u sustavu EOJN u roku trideset (30) dana od roka za dostavu ponuda, osim ako je pozivom ili dokumentacijom o nabavi određen drugačiji rok.
(4) Odluku o odabiru / poništenju s preslikom Zapisnika o pregledu i ocjeni ponuda dostavlja se svakom ponuditelju na isti način kao i Poziv na dostavu ponuda.
(5) Nakon odabira najpovoljnije ponude i donošenja Odluke o odabiru pristupit će se sklapanju ugovora ili izdavanju Narudžbenice.
(6) Za predmete nabave procijenjene vrijednosti manje ili jednake 15.000,00 EUR, bez PDV-a, Naručitelj nema obvezu sastavljanja Zapisnika o pregledu i ocjeni ponuda i donošenja Odluke o odabiru / poništenju, već se pristupa izradi narudžbenice ili Ugovora temeljem odabrane ponude.
(7) Sve dokumente koje Naručitelj zahtijeva sukladno ovom Pravilniku ponuditelji mogu dostaviti u neovjerenoj preslici. 

Prigovor
Članak 24.
(1) U postupcima jednostavne nabave procijenjene vrijednosti manje od 15.000,00 eura (bez
PDV-a) nije dozvoljeno podnošenje prigovora ravnatelju Škole.
(2) U postupcima jednostavne nabave procijenjene vrijednosti već od 15.000,00 eura (bez PDV-a) gospodarski subjekt ima pravo podnijeti prigovor ravnatelju u pisanom obliku i to na: dokumentaciju o nabavi ili izmjenu dokumentacije i na odluku o odabiru ili odluku o poništenju.
(3) Prigovor može podnijeti gospodarski subjekt koji je sudjelovao u postupku jednostavne nabave ako smatra da mu je povrijeđeno pravo, obveza ili pravni interes. 
(4) Prigovor se podnosi u roku koji ne može biti kraći od tri dana od dana dostave odluke odnosno od dana saznanja za postupanje na koje se prigovor podnosi.
(5) Prigovor se podnosi putem EOJN, a ukoliko nije omogućena dostava putem EOJN prigovor se dostavlja putem elektroničke pošte.
(6) Prigovor mora sadržavati:
· podatke o podnositelju
· oznaku postupka jednostavne nabave
· radnju ili odluku na koju se odnosi
· razlog prigovora
· prijedlog načina otklanjanja navedene nepravilnosti.
(7) Ako je prigovor nepotpun ili nerazumljiv, Škola može pozvati podnositelja da ga dopuni u primjerenom roku.
(8) Ponuditelj, s detaljnim obrazloženjem razloga za prigovor kao i svojim prigovornim zahtjevom, upućuje putem EOJN nakon čega stručno povjerenstvo Naručitelja ponovno vrši pregled i ocjenu ponuda u primjenjivom dijelu na koji se upućuje prigovorom te u roku ne dužem od sedam (7) dana donosi Odgovor o prigovoru ukoliko se prigovor odbija ili donosi novu Odluku o odabiru / poništenju ukoliko se prigovor usvaja.
(9) U slučaju da prigovor nije uložen u roku iz stavka 2. ovog članka, Odluka o odabiru / poništenju postaje izvršna istekom navedenog roka, u suprotnom ista postaje izvršna dostavom Odgovora o prigovoru odnosno dostavom nove Odluke o odabiru / poništenju.
(10) Ravnatelj Škole može:
· obustaviti postupak po izjavljenom prigovoru, ako gospodarski subjekt koji je izjavio prigovor odustane od prigovora,
· odbaciti prigovor koji je nedopušten, nepravodoban, izjavljen od neovlaštene osobe i u kojem nedostaci nisu otklonjeni u za to određenom roku, a po prigovoru se ne može postupiti,
· odbiti prigovor kao neosnovan,
· usvojiti prigovor te poništiti odluku o odabiru, nakon čega će se provesti ponovni postupak pregleda i ocjene ponuda i donijeti nova odluka o odabiru.
(11) Ukoliko ravnatelj prihvati prigovor, predmet se vraća na ponovno postupanje povjerenstvu za jednostavnu nabavu.
(12) Odluka o prigovoru dostavlja se podnositelju prigovora putem e-maila odnosno javnom objavom u sustava EOJN. 
(13) Odluka o odabiru ili Odluka o poništenju postupka postaje izvršna istekom roka za prigovor u kojem prigovor nije podnesen, odnosno dostavom ili javnom objavom odluke o prigovoru kojom se prigovor odbacuje ili odbija.
(14) Podnošenje prigovora ne predstavlja žalbu u smislu Zakona o javnoj nabavi niti se njime osniva nadležnost Državne komisije za kontrolu postupaka javne nabave.

VIII. UGOVOR, NARUDŽBENICA I IZVRŠENJE

Sklapanje ugovora i izdavanje narudžbenice
Članak 25.
(1) Nabava robe, radova i usluga na temelju ovog Pravilnik može se izvršiti izdavanjem narudžbenice ili sklapanjem ugovora, ovisno o predmetu nabave, vrijednosti nabave i složenosti izvršenja.
(2) Narudžbenica se u pravilu izdaje kod manje složenih nabava, a mora sadržavati podatke o: Školi, gospodarskom subjektu, predmetu nabave, količini, cijeni, roku i mjestu isporuke robe, izvršenja usluge ili izvođenju radova, rok i način plaćanja.
(3) Ugovor se u pravilu sklapa kada je predmet nabave složeniji, kada se obveze izvršavaju kroz dulje razdoblje, kada je potrebno urediti jamstva, odgovornost, rokove, penale, zaštitu podataka ili druga posebna pitanja.
(4) Ugovori mogu se sklapati i razmjenjivati elektroničkim putem te potpisivati kvalificiranim elektroničkim potpisom sukladno posebnim propisima.
(5) Ugovor o jednostavnoj nabavi za koju je propisana obveza objave u EOJN, Škola je obvezna objaviti u propisanom roku.



Izmjene ugovora i dodatne nabave
Članak 26.
(1) Ugovor o nabavi sklopljen u postupku jednostavne nabave može se izmijeniti tijekom njegova trajanja ako se time ne mijenja bitno predmet ugovora niti narušavaju načela javne nabave.
(2) Izmjene ugovora osobito su dopuštene ako se odnose na:
· manje tehničke prilagodbe koje ne mijenjaju prirodu predmeta nabave,
· produženje rokova izvršenja ugovora zbog objektivnih okolnosti koje ugovorne strane nisu mogle predvidjeti,
· promjene koje su nužne radi urednog izvršenja ugovora, a koje ne mijenjaju bitne elemente ugovora.
(3) Izmjene ugovora ne smiju imati za posljedicu:
· promjenu predmeta nabave,
· promjenu kriterija na temelju kojih je ponuda odabrana,
· značajno povećanje vrijednosti ugovora koje bi utjecalo na izbor postupka nabave.
(4) Svaka izmjena ugovora mora biti pisano obrazložena i dokumentirana u dokumentaciji postupka.
(5) Ako se radi o izmjeni ugovora o jednostavnoj nabavi za koju je propisana obveza objave u EOJN, Škola je obvezna izmjenu objaviti u propisanom roku.

Praćenje izvršenja
Članak 27.
(1) Ravnatelj je zadužen za praćenje izvršenja ugovora ili narudžbenice.
(2) Ravnatelj može zadužiti drugu osobu/osobe za praćenje izvršenje ugovora ili narudžbenice koja/e mogu biti članovi povjerenstva, inicijatori nabave, koje imaju stručna znanja o predmetu nabave ili dr.
(3) Ravnatelj odnosno osoba/osobe zadužena/e za praćenje izvršenja ugovora ili narudžbenice provjerava isporuku robe, izvršenje usluga ili izvođenje radova u skladu s ugovorom, narudžbenicom, ponudom i dokumentacijom o nabavi.
(4) Ako se utvrde nepravilnosti u izvršenju, ravnatelj će poduzeti odgovarajuće mjere, uključujući reklamacije, naplatu jamstva i dr.
(5) Da je roba isporučena, usluga izvršena ili radovi izvedeni u skladu s ugovorom ili narudžbenicom potvrđuje se odgovarajućom dokumentacijom koju potpisuju obje ugovorne strane:
· otpremnicu/dostavnicu za isporučenu robu
· obavijest ili zapisnik o izvršenoj usluzi
· zapisnik o izvedenim radovima.
(6) Plaćanje nabave izvršava se na temelju obostrano potpisanog dokumenta iz stavka 5. ovog članka, vjerodostojne knjigovodstvene isprave i izdanog e-Računa. 
(7) Ako gospodarski subjekt ne izvršava ugovorene obveze uredno ili pravodobno, osoba zadužena za praćenje izvršenja ugovora dužna je o tome bez odgode obavijestiti čelnika naručitelja ili odgovornu osobu naručitelja.
(8) U slučaju nepravilnosti u izvršenju ugovora naručitelj može poduzeti mjere predviđene ugovorom, osobito:
· zahtijevati otklanjanje nedostataka,
· naplatiti ugovornu kaznu ili drugo ugovoreno osiguranje,
· raskinuti ugovor ako za to postoje ugovoreni ili zakonski razlozi.

Registar ugovora
Članak 28.
(1) Registar ugovora i sve njegove promjene Škola je dužna objaviti u EOJN.
(2) U slučaju jednostavne nabave, ako Škola predmet nabave nabavlja putem narudžbenica, u Registar ugovora unosi se ukupni iznos za taj predmet nabave, neovisno o broju narudžbenica izdanih tijekom godine.
(3) Ako su za predmet jednostavne nabave, narudžbenice izdavane za više gospodarskih subjekata, u Registar ugovora unosi se ukupni iznos za taj predmet nabave za svakog pojedinog gospodarskog subjekta.
   
IX. PRIJELAZNE I ZAVRŠNE ODREDBE

Članak 29.
(1) Škola će po potrebi uskladiti interne obrasce, plan nabave i registar ugovora s odredbama ovog Pravilnika i važećim propisima o javnoj nabavi.
(2) Postupci jednostavne nabave započeti prije stupanja na snagu ovoga Pravilnika dovršit će   se prema pravilima koja su bila na snazi u vrijeme njihova pokretanja.
(3) Odredbe ovoga Pravilnika koje se odnose na provedbu postupaka putem modula   jednostavne nabave EOJN RH primjenjuju se od dana početka obvezne primjene tog modula, sukladno Zakonu o javnoj nabavi

Članak 30.
(1) Kada predmet nabave uključuje informacijske sustave, mrežnu infrastrukturu, sigurnosne sustave ili druge podatke čije bi otkrivanje moglo ugroziti sigurnost informacijskih sustava Škole, Škola može ograničiti pristup pojedinim informacijama u mjeri potrebnoj radi zaštite kibernetičke sigurnosti, zaštite podataka i drugih zaštićenih interesa, sukladno posebnim propisima.
(2) Odredba stavka 1. ovog članka osobito se može primijeniti na nabavu i održavanje informacijskih sustava, školskih mreža, videonadzora, poslužiteljske i mrežne opreme, računalne opreme te drugih sustava povezanih s informacijskom i komunikacijskom tehnologijom.
(3) Ograničenje pristupa informacijama mora biti razmjerno svrsi zaštite te ne smije neopravdano ograničavati tržišno natjecanje niti dovoditi gospodarske subjekte u neravnopravan položaj.

Članak 31.
 (1) U postupcima jednostavne nabave Naručitelj kao voditelj obrade osobnih podataka obrađuje osobne podatke gospodarskih subjekata, ponuditelja i njihovih ovlaštenih osoba isključivo u svrhu provedbe postupaka jednostavne nabave, sklapanja i izvršenja ugovora te vođenja evidencija u skladu s ovim Pravilnikom.
(2)  Osobni podaci obrađuju se u skladu s Uredbom (EU) 2016/679 (Opća uredba o zaštiti podataka – GDPR) i Zakonom o provedbi Opće uredbe o zaštiti podataka.
(3)  Naručitelj poduzima odgovarajuće tehničke i organizacijske mjere zaštite osobnih podataka kako bi se osigurala njihova povjerljivost, cjelovitost i dostupnost te spriječio neovlašteni pristup, gubitak ili zlouporaba.
(4) Ponude, dokumentacija o postupku jednostavne nabave te pripadajući zapisi čuvaju se u skladu s propisima o arhivskom gradivu i internim aktima Naručitelja.
(5) Pristup dokumentaciji postupaka jednostavne nabave omogućuje se sudionicima postupka u dijelu koji se na njih odnosi, nadležnim tijelima (revizija, nadzor, inspekcija), te drugim osobama sukladno propisima o pravu na pristup informacijama.
(6) Naručitelj je dužan omogućiti pristup informacijama o postupcima, uključujući odlukama o odabiru i poništenju, uz zaštitu podataka koji predstavljaju osobne podatke, poslovnu tajnu ili druge zakonom zaštićene podatke, te primjenjivati Zakon o pravu na pristup informacijama.
(7) Poslovnom tajnom smatraju se podaci koje gospodarski subjekt u ponudi označi kao povjerljive, ako njihovo otkrivanje može narušiti tržišni položaj ponuditelja, osobito tehnička rješenja, know-how, jedinične cijene u mjeri u kojoj je to opravdano te drugi podaci određeni posebnim propisima.
(8) Naručitelj objavljuje odluke o odabiru i poništenju postupka jednostavne nabave na način određen ovim Pravilnikom i pozivom na dostavu ponuda, uz obvezno osiguravanje transparentnosti postupka i zaštite podataka koji se ne smiju javno objaviti.

Članak 32.
(1) Prije donošenja ovog Pravilnika provedeno je savjetovanje s javnošću sukladno propisima kojima se uređuje pravo na pristup informacijama.
(2) Ovaj Pravilnik objavit će se na oglasnoj ploči i mrežnoj stranici Škole, a biti će dostupan i u EOJN.
(3) Ovaj Pravilnik stupa na snagu dan nakon dana objave na oglasnoj ploči i mrežnoj stranici Škole.

Članak 33.
(1) Ovaj Pravilnik stupa na snagu 01. rujna 2026. godine 
(2) Danom stupanja na snagu ovoga Pravilnika prestaje važiti prethodni Pravilnik o provedbi postupaka jednostavne nabave KLASA: 011-03/24-02/1, URBROJ: 2177-21-24-1, od 18. 1. 2024. godine


								       Predsjednica Školskog odbora:
							
									Ivana Mlakar, prof.

	
Ovaj Pravilnik objavljen je na oglasnoj ploči Škole i na mrežnoj stranici Škole dana ---             2026.,  a stupio je na snagu dana ---   2026.



										Ravnatelj:

								        Slađana Švajda, prof.

